طوعم

الطوعم او اللقاح (بالانجليزى: Vaccine) هوه ماده بيولوجيه بتوفر مناعه مكتسبه نشيطه ضد مرض معدى معين. الطوعم بيتصنع فى اغلب الاحيان من مخلوق ميكروسكوبى بيشبه تركيبه تركيب المخلوق المسبب للمرض، وبيتصنع يا من جزء ميت من الجرثوم، او جزء متضعف منه، او من سمومه، او بروتيناته السطحية. وبيعمل على انه يحفز جهاز المناعة على انه يتعرف على الجسم الضار ده ويشوفه كتهديد ويقضى عليه، ويطلع اجسام مضادة ليه وكانه المرض الفعلى ويتعرف عليه لما يواجهه او الاجسام مشابهة ليه مرة تانية، وبيكون الجسم مناعة منه مع عدم التعرض للمرض نفسه.

 انواع 
فيه 4 انواع اساسيين من التطعيمات وهما:

 التطعيمات الحية المضعفة: بتستخدم فيهم عينة مضعفة من الجرثومة المسببة للمرض. تعتبر اكتر نوع من التطعيمات المشابه للجرثوم الحقيقى عشان كده بيوفر اطول و اضمن مدة حماية من الجرثوم المطعم ضده، وجرعة واحدة ممكن توفر حماية مدى الحياة من الجرثومة المتطعهم ليها. (بتستخدم فى طوعم الجدرى والصفرا)
 التطعيمات الخاملة المضعفة: بتستخدم فيهم عينة مقتولة من الجرثومة اللى بتسبب المرض. ما بتديش نفس الحماية اللى بتوفرها التطعيمات الحية وغالبا محتاج يتاخد منها جرعة تنشيطية كل فترة. (بتستخدم فى طوعم فايرس ايه، الانفلونزا، و السعار)
 طوعم الزيفانات: بتستخدم فيهم المواد السامة اللى بتسبب الامراض فى الجرثومة ومش الجرثومة نفسها. وبتكون مناعة للمواد ديه، وممكن تتطلب جرعات تنشيطية كل فترة عشان تدوم. (بتستخدم فى طوعم الخناق (الدفتريا)، و التيتانوس)
 طوعم الوحدات، المتقارن، المتكافئ، والغير نمطي: بتستخدم الانواع ديه من التطعيمات اجزاء محددة من الجرثومة زى البروتين، السكر، او القفيصة (الغطا) بتوعها وبتكون اعراضها الجانبية شديدة بسبب تخصصها فى اجزاء دقيقة من الجرثومة. ممكن تتطلب جرعات تنشيطية منها كل فترة عشان تدوم. (بتستخدم فى طوعم فايرس بى، السعال الديكى، الهربيس، السحائى، و التهاب الرئة)

 فوايد 
التطعيمات بتدى وقايه (منع او تخفيف آثار العدوى فى المستقبل) من مسببات الامراض الطبيعية، او العلاجية زى طوعم السرطان اللى لو اتوفر ممكن يمنع تكون السرطان. التطعيمات بتدى للجسم مناعة من الامراض الخطيرة او اللى مش خطيرة من غير ما يضطر الواحد انه يتصاب بيها، واللى لو اتصاب بيها الشخص ممكن تضره جسمه بشكل كبير جدا. اغلبية الانواع من التطعيمات بتتطلب من الشخص انه ياخد جرعات تنشيطية منها كل فترة عشان يعيد تشجيع جهاز المناعة بتاعه ضد الجراثيم المتطعم ليها. بتتاثر فعالية التطعيمات بعوامل مختلفة ليها علاقة بحالة جسم الشخص اللى بيتطعم و/او جسم الجرثومة اللى بيتطعم ليها.

 تاريخ 
موريس هيلمان كان دكتور و عالم اخترع و طور تمانيه من التطعيمات الاربعتاشر فى جدول التطعيمات الاساسية فى اغلب دول العالم منهم طوعم الحصبه، طوعم الغده النكافيه ، طوعم الكبد الوبائى A و B ، طوعم الجدرى المائى، طوعم الحمى الشوكية، طوعم الالتهاب الرئوى الحاد و طوعم الهيموفيلاس انفلونزا. ادوارد جينر طور اول طوعم ضد مرض معدى فى 1796، و هو كان طوعم الجدرى اللى كان اساسه استخدام فايرس الجدرى البقرى عشان يدى مناعة من الجدرى اللى اكتر خطورة منه.

 مصادر 

تصنيف:امراض